
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595 



РЕШЕНИЕ
№ РС-440-18-077

	Днес, 06.11.2019 г. в град София, Комисията за противодействие на корупцията и за отнемане на незаконно придобито имущество, в състав:

Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ01/ С-440/21.12.2018 г.
Сигналът е подаден против Лъчезар П. Яков – кмет на община Г.
По същество, в сигнала се излагат твърдения за нарушения при възлагане на договори за обществена поръчка за закупуването на сметосъбиращ камион, за който било платено двойно, сключване на неизгодни договори с фотоволтаична фирма и фирма за залесяване на фиданки по европроект.
Като доказателство към сигнала е приложен стандартизиран образец на Договор за доставка на хранителни продукти от 30.01.2018г.
При проверката относно допустимостта на сигнала е установено, че същият не отговаря на изискванията на чл. 48, ал. 1, т. 1, т. 2, т. 3 и т. 6 от ЗПКОНПИ. В тази връзка, при спазване на процедурата по чл. 30, ал. 2 от АПК, сигналоподателят е редовно уведомен за констатираните нередовности с писмо с изх. № ЦУ 01/13128/11.10.2018г. на КПКОНПИ.
  В отговор към сигнала, подателят е предоставил допълнителна информация, с писмо с вх. № ЦУ 01/13672/22.10.2018г., за сключени договори, както следва - договор за доставка на горива за автомобилите на Община Г. с фирма „***“ ЕООД,  договор за доставка на храни с фирма „***“ ЕООД, като е посочил, че фирмата е собственост на Д. О. Н. – съпруг на С. З. – началник на отдел „Общинска собственост“ в Община Г., договор за доставка на строителни материали на стойност 70 000 лв. с О. А., свекър на С. З. – началник на отдел „Общинска собственост“ в Община Г. и договор за доставка на сметосъбиращ автомобил с фирма „***“.
С оглед на твърденията, изложени в сигнала, Комисията е изискала и събрала следните доказателства: клетвен лист на  Лъчезар Яков, декларации по чл.12 от ЗПУКИ (отм.), заверено копие на цялата документация по обществена поръчка с предмет: „Избор на изпълнител за доставка на хранителни продукти за  нуждите на звената, финансирани от общинския бюджет в Община Г. за периода 01.01.2018г. – 31.12.2018г.“, както и документите по извършените плащания по сключения договор,  заверено копие на цялата документация по обществена поръчка с предмет: „Доставка на строителни материали и консумативи за нуждите на Община Г.“, заверено копие на цялата документация по обществена поръчка с предмет: „Доставка франко гр. Г. на специализирано МПС /сметосъбираща машина/ - употребявано“.
Извършени са справки в НБД „Население“, справка в регистър „БУЛСТАТ“. 


От събраните в хода на административното производство доказателства Комисията установи следното от фактическа страна:

Сигналът е подаден от лице, с посочени три имена, адрес и е подписан.
Лъчезар П. Яков е встъпил в длъжност – кмет на община Г. на 10.11.2015 г., видно от клетвен лист. Същият е подал декларации по чл.12, т.1 и т.2 от ЗПУКИ (отм.) на 12.11.2015 г., в които не е отбелязал наличието на несъвместимост и обстоятелства, които биха довели до възникване на конфликт на интереси.

I. От служебно направената справка в регистъра на влезлите в сила решения за установяване на конфликт на интереси по чл. 169, ал.1, т. 2 от ЗПКОНПИ, се установи, че нa 13.02.2019г., КПКОНПИ е приела Решение № РС-205-18-014, влязло в сила на 22.04.2019г., с което не е установила конфликт на интереси по отношение на Лъчезар П. Яков с ЕГН ***, във връзка с подписване на Рамков договор от 30.10.2015г. за борсово посредничество  и вземане на решение за провеждане на обществена поръчка с предмет: „Периодична доставка (продажба) на горива – CVP 09122000-0, 09132100-4, 09134200-9 за автомобилите на община Г.“, поради липса на частен интерес – негов или на свързано с него лице по смисъла на § 1, т. 1 от ДР на ЗПУКИ (отм.).

II. Обществена поръчка за доставка чрез открита процедура по ЗОП с предмет: „Доставка на хранителни продукти за нуждите на звената, финансирани от общинския бюджет в Община Г. за периода 01.01.2018г. – 31.12.2020г.“ е обявена с Обявление за възложена поръчка с вътрешен референтен № 18-048554-001/31.01.2018г. В резултат на проведената обществена поръчка е сключен Договор № 2/30.01.2018г. между Община Г., представлявана от кмета – Лъчезар П. Яков и „Е.“ ЕООД с ЕИК: ***, представлявано от управителя на дружеството – Д. О. Н. с ЕГН: ***. Предметът на договора включва извършване на периодични доставки на храни и хранителни продукти за нуждите на звената, финансирани от общинския бюджет в Община Г., съгласно техническа спецификация, техническо и ценово предложения на изпълнителя. Договорът влиза в сила на 01.01.2018г. и е със срок на действие до 31.12.2020г.

III. Обществена поръчка с предмет: „ Доставка на строителни материали и консумативи за нуждите на Община Г.“ е обявена на сайта на Агенцията за обществени поръчки чрез информация за публикувана в профила на купувача обява за обществена поръчка на стойност по чл. 20, ал. 3 от ЗОП с изх. № 9200-134 от 12.03.2018г. Сключен е Договор № 3 от 16.03. 2018г. с класирания на първо място ЕТ „***“ , ЕИК: ***, представлявано от О. Н. А. Срокът на договора е една година, считано от датата на сключване на договора или достигане на крайната стойност на договора (69 900 лв.), което от двете събития настъпи по-рано.

IV. Обществена поръчка с предмет: „Доставка франко гр. Г. на специализирано МПС /сметосъбираща машина/- употребявано“ е обявена на сайта на Агенцията за обществени поръчки чрез информация за публикувана в профила на купувача обява за обществена поръчка на стойност по чл. 20, ал. 3 от ЗОП с изх. № 9200-570/11.08.2017г. В резултат на проведената процедура е сключен с класирания на първо място кандидат,  Договор за доставка на автомобили № 10 на 01.09.2017г. между Община Г., представлявана от кмета  Лъчезар Яков и Л. Л. Р., в качеството ѝ на управител на „***“ ЕООД, ЕИК: ***. Срокът за доставка на специализираното МПС /сметосъбираща машина/- употребявано е до 5 календарни дни, считано от датата на подписване на договора.
Видно от Удостоверение с вх. № ЦУ 01/14626 от 06.11.2018г., Лъчезар Яков не е съпруг и не се намира в родствени връзки по права линия, по съребрена линия – до четвърта степен, включително и по сватовство с лицата  Д. О. Н., О. Н. А. и Л. Л. Р.
Видно от сайта на Община Г., С. З. Д. е началник на отдел „***“ в Община Г. 
От справки от НБД „Население“ е видно, че С. З. Д. с ЕГН *** има общ син (О. Д. Н.) с Д. О. Н., ЕГН: ***. О. Н. А., ЕГН: *** е баща на Д. О. Н.
От направените справки в Търговския регистър и регистър на юридическите лица с нестопанска цел е видно, че Д. О. Н. е управител и едноличен собственик на „***“ ЕООД, О. Н. А. е управител на ЕТ „***“ и Л. Л. Р. е управител и едноличен собственик на капитала на „***“ ЕООД.

	
		При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи: 


За да е осъществен конфликт на интереси по смисъла на чл. 2 ЗПУКИ (отм.) и чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.) и чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като кмет на община Г., Лъчезар П. Яков е лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по чл. 6, т. 32 от ЗПКОНПИ. 
Относно данните в сигнала за проведена обществена поръчка за периодична доставка (продажба) на горива за автомобилите на община Г. е налице хипотезата на чл. 27, ал. 2, т. 1 АПК, съгласно която административният орган проверява предпоставките за допустимостта на искането и за участието на заинтересованите граждани или организации в производството по издаването на индивидуалния административен акт, като едно от изискванията за допустимост е липса на влязъл в сила административен акт със същия предмет и страни. В случая КПКОНПИ е приела  Решение № РС-205-18-014/13.02.2019г. на КПКОНПИ със същия предмет и страни. Тази отрицателна предпоставка препятства образуването на ново административно производство, поради което КПКОНПИ следва да прекрати производството и да не се произнася по съществото по сигнала в тази му част. Влезлият в сила административен акт при идентичност на предмета и страните е абсолютна процесуална пречка за неговото повторно решаване от КПКОНПИ.
В качеството си на кмет на община Г., същият е възложител на обществени поръчки, съгласно чл. 5, ал. 2, т. 9 от ЗОП и е упражнил правомощия по служба при възлагането на обществените поръчки с предмет: „Доставка на хранителни продукти за нуждите на звената, финансирани от общинския бюджет в Община Г. за периода 01.01.2018г. – 31.12.2020г.“,„ Доставка на строителни материали и консумативи за нуждите на Община Г.“ и „Доставка франко гр. Г. на специализирано МПС /сметосъбираща машина/- употребявано“ и е сключил договорите с класираните на първо място изпълнители в резултат на проведените процедури по ЗОП.
Длъжността, заемана от С. З. Д., като началник на отдел „Управление на общинската собственост“ в Община Г., не би могло да повлияе върху решенията, които взима кмета на Община Г., тъй като същата се намира в йерархическа подчиненост спрямо Лъчезар Яков.
Видно от Удостоверение за родствени връзки за съпруга и родствени връзки за роднини по права линия, по съребрена линия – до четвърта степен, включително и по сватовство с вх. № ЦУ 01/14626 от 06.11.2018г. за Лъчезар Яков - лицата  Д. О. Н., управител и едноличен собственик на „***“ ЕООД, О. Н. А., управител на ЕТ „***“ и Л. Л. Р. управител и едноличен собственик на капитала на „***“ ЕООД попадат извън обхвата на свързаните лица по §1, т. 1 от ДР на ЗПУКИ (отм.), респ. § 1, т. 15, б „а“ от ДР на ЗПКОНПИ,  с оглед на което не може да се обоснове и наличие на свързаност.
Липсата на свързаност, обуславя и липсата на частен интерес на лицето, заемащо висша публична длъжност - Лъчезар Яков при възлагането на обществените поръчки с предмет: „Доставка на хранителни продукти за нуждите на звената, финансирани от общинския бюджет в Община Г. за периода 01.01.2018г. – 31.12.2020г.“, „ Доставка на строителни материали и консумативи за нуждите на Община Г.“ и „Доставка франко гр. Г. на специализирано МПС /сметосъбираща машина/- употребявано“ и сключването на Договор № 2/30.01.2018г. с „***“ ЕООД, Договор № 3/ 16.03. 2018г. с ЕТ „***“ и Договор за доставка на автомобили № 10/01.09.2017г. с „***“ ЕООД.
Налице са два от елементите на състава на конфликт на интереси по чл. 2 от ЗПУКИ (отм.), респ. чл. 52 ЗПКОНПИ, а именно: лице, заемащо публична длъжност и упражнени от лицето правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията  по служба от страна на Лъчезар Яков. 
Липсата на който и да е елемент от понятието конфликт на интереси, обуславя невъзможност за нарушаване на забраните по Глава Втора от ЗПУКИ (отм.), както и забраните по Глава Осма, раздел втори от ЗПКОНПИ, които представляват негова проявна форма.

Предвид изложеното, на основание чл. 27, ал. 2, т. 1 от АПК и  чл. 74, ал.1 и ал.2 от ЗПКОНПИ, Комисията за противодействие на корупцията и за отнемане на незаконно придобитото имущество


РЕШИ:

	ПРЕКРАТЯВА производството по сигнал с рег. № ЦУ01/ С-440/21.12.2018 г. против Лъчезар П. Яков с ЕГН *** - лице, заемало публична длъжност по смисъла на чл. 3, т. 8 от ЗПУКИ (отм.), във връзка с подписване на Рамков договор от 30.10.2015г. за борсово посредничество  и вземане на решение за провеждане на обществена поръчка с предмет: „Периодична доставка (продажба) на горива – CVP 09122000-0, 09132100-4, 09134200-9 за автомобилите на община Г.“, поради влязло в сила на 22.04.2019г. Решение № РС-205-18-014/13.02.2019г. на КПКОНПИ със същия предмет и страни.

НЕ УСТАНОВЯВА конфликт на интереси по отношение на Лъчезар П. Яков с ЕГН *** - лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност, по смисъла на чл. 6, ал.1, т. 32 от ЗПКОНПИ, при възлагането на обществена поръчка с предмет: „Доставка на хранителни продукти за нуждите на звената, финансирани от общинския бюджет в Община Г. за периода 01.01.2018г. – 31.12.2020г.“ и сключване на Договор № 2/30.01.2018г. с „Е.“ ЕООД, поради липса на частен интерес – негов или на свързано с него лице по смисъла на § 1, т. 1 от ДР на ЗПУКИ (отм.), респ. § 1, т. 15, б „а“ от ДР на ЗПКОНПИ.

НЕ УСТАНОВЯВА конфликт на интереси по отношение на Лъчезар П. Яков с ЕГН *** - лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност, по смисъла на чл. 6, ал.1, т. 32 от ЗПКОНПИ, при възлагането на обществена поръчка с предмет:„ Доставка на строителни материали и консумативи за нуждите на Община Г.“ и сключване на Договор № 3/ 16.03.2018г. с ЕТ „***“, поради липса на частен интерес – негов или на свързано с него лице по смисъла на § 1, т. 1 от ДР на ЗПУКИ (отм.), респ. § 1, т. 15, б „а“ от ДР на ЗПКОНПИ.

НЕ УСТАНОВЯВА конфликт на интереси по отношение на Лъчезар П. Яков с ЕГН *** - лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, при възлагането на обществена поръчка с предмет „Доставка франко гр. Г. на специализирано МПС /сметосъбираща машина/- употребявано“ и сключване на Договор за доставка на автомобили № 10/01.09.2017г. с „***“ ЕООД, поради липса на частен интерес – негов или на свързано с него лице по смисъла на § 1, т. 1 от ДР на ЗПУКИ (отм.), респ. § 1, т. 15, б „а“ от ДР на ЗПКОНПИ.

Препис от решението да се изпрати на Окръжна прокуратура – П., с оглед преценка за реализиране на правомощията по чл. 76,  ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА Дирекция „Противодействие на корупцията“.
	
	КОМИСИЯ:

Член:/п/ /Антоанета Цонкова/

Член:/п/ /Пламен Йоцов/

Член:/п/ /Силвия Къдрева/

